Комилҷон Шамшерзода

Комилҷон Шамшерзода (Шамшерзода Комилҷон Чилла, тав.  29 апрели соли 1976  дар ноҳияи Восеъ ҶШС Тоҷикистон) — омӯзгори забонҳои англисӣ ва фаронсавӣ, муҳандис – заминсоз, арбоби давлатии тоҷик, вакили Маҷлиси намояндагони Маҷлиси Олии Ҷумҳурии Тоҷикистон даъвати  VII.
 Зиндагинома 
Комилҷон Шамшерзода 29 апрели соли 1976 дар ноҳияи Восеъ вилояти Хатлон дар оилаи деҳқон таваллуд шудааст. Соли 1993 муассисаи таҳсилоти миёнаи умумии №34 ноҳияи Восеъ ба номи Хайрулло Авзаловро бо медали тилло хатм намудааст.

 Соли 1998 факултаи забонҳои хориҷии Донишгоҳи давлатии омӯзгории Тоҷи­кистон ба номи Садриддин Айниро бо ихтисоси муаллими забонҳои англисӣ ва фаронсавӣ ва соли 2009 факултаи гидромелиоративии Донишгоҳи аграрии Тоҷикистон ба номи Шириншоҳ Шоҳтемурро бо ихтисоси муҳандис – заминсоз хатм намудааст.
 Солҳои 1998 - 2002 — ба ҳайси ассистенти кафедраи забонҳои хориҷии Донишгоҳи аграрии Тоҷикистон ба номи Шириншоҳ Шоҳтемур, солҳои 2002 - 2003 иҷрокунандаи вазифаи мудири кафедраи забони англисии Донишгоҳи аграрии Тоҷикистон ба номи Шириншоҳ Шоҳтемур, 
 Солҳои 2003 - 2010 — омӯзгори калон, мудири кафедраи забони англисии Донишгоҳи аграрии Тоҷикистон ба номи Шириншоҳ Шоҳтемур фаъолият намудааст.
 Аз 12.08.2010 то 02.01.2013 — дар мансаби сармутахассиси шуъбаи Дастгоҳи Маҷлиси миллии Маҷлиси Олии Ҷумҳурии Тоҷикистон оид ба ҳамоҳангсозии фаъолияти Маҷлиси миллӣ бо Маҷлиси намояндагон, ҳокимияти иҷроия, иттиҳодияҳои ҷамъиятӣ, воситаҳои ахбори омма ва робитаҳои байнипарламентӣ фаъолият намудааст.
 Аз 09.01.2013 то 02.04.2013 — муваққатан муовини раис-роҳбари Дастгоҳи Кумитаи иҷроияи Ҳизби халқии демократии Тоҷикистон дар ноҳияи Шоҳмансур, 
 Аз 02.04.2013 то 24.01.2014 — муовини раис-мудири шуъбаи ташкилии Кумитаи иҷроияи Ҳизби халқии демократии Тоҷикистон дар ноҳияи Шоҳмансур ифои вазифа намудааст, 
 Аз 25.01.2014 то 5.04.2016 — дар вазифаи муовини директори Ҷамъияти дорои масъулияти маҳдуди «Шаҳриёр сохтмон» фаъолият намудааст.
 Аз 5.04.2016 то 27.09.2020 — дар мансаби сармутахассиси раёсати кор бо мақомоти идоракунии маҳалли Дастгоҳи иҷроияи Президенти Ҷумҳурии Тоҷикистон  
 Аз 28.09.2020 то 27.01.2025 — дар мансаби мудири бахши хизматрасонии ҳайатҳои расмӣ ва чорабиниҳои протоколии раёсати хоҷагии Дастгоҳи иҷроияи Президенти Ҷумҳурии Тоҷикистон фаъолият намудааст..

 Фаъолияти илмӣ ва сиёсӣ-ҷамъиятӣ 
Дар кафедраи дипломатия ва муносибатҳои байналмилалии Академияи идоракунии давлатии назди Президенти Ҷумҳурии Тоҷикистон дар мавзӯи «Хусусиятҳои рушди ҳамкориҳои Япония бо кишварҳои Осиёи Марказӣ (дар қолаби 5+1)» тадқиқоти илмӣ мебарад. Дар радиои Тоҷикистон низ ба ҳайси наттоқ фаъолият намуда, муаллифи 1 маҷмуаи ашъор ва 4 дастури методӣ, 35 мақолаи илмӣ ва панҷ филмномаи экранизатсияшуда мебошад. Соли 2012 дар Раёсати хизмати давлатии назди Президенти Ҷумҳурии Тоҷикистон, Донишкадаи такмили ихтисоси хизматчиёни давлатии Ҷумҳурии Тоҷикистон  дар курси одоби муоширати расмӣ такмили ихтисос намудааст. Дар кишварҳои Туркия (2006 TIKA), Беларус (ҳамроҳии ҳайати парлумонӣ), Ҳиндустон (2012 ITEC), Япония (2016 JICA) ва Корея (2018 Saemaul Undong) такмили ихтисос намудааст.

Узви Ҳизби халқии демократии Тоҷикистон  ва дорои рутбаи тахассусии мушовири хизмати давлатии дараҷаи II мебошад.

Вакили Маҷлиси намояндагони Маҷлиси Олии Ҷумҳурии Тоҷикистон аз ҳавзаи ҳудудии якмандатии интихоботии ноҳияи Восеъ №39  интихоб шудааст. 

Аз 2 марти соли 2025 вакили Маҷлиси намояндагони Маҷлиси Олии Ҷумҳурии Тоҷикистон даъвати  VII интихоб шудааст.

Аз 19 марти соли 2025  узви Кумитаи Маҷлиси намояндагони Маҷлиси Олии Ҷумҳурии Тоҷикистон оид ба корҳои байналмилалӣ, иттиҳодияҳои ҷамъиятӣ ва иттилоот, узви Комиссияи Маҷлиси намояндагони Маҷлиси Олии Ҷумҳурии Тоҷикистон оид ба назорати Дастур ва ташкили кор мебошад..

 Эзоҳ 

Гурӯҳ:Сиёсатмадорон аз рӯи алифбо
Гурӯҳ:Сиёсатмадорони Тоҷикистон
Гурӯҳ:Вакилони Маҷлиси Намояндагони Ҷумҳурии Тоҷикистон даъвати VII
Гурӯҳ:Омӯзгорони Тоҷикистон